wannaphong/clean_thaiwikipedia huggingface dataset:
# สารกำจัดวัชพืช
ยากำจัดวัชพืช, สารกำจัดวัชพืช, หรือ ยาฆ่าหญ้า เป็นสารกำจัดศัตรูพืชที่ใช้ฆ่าพืชที่ไม่ต้องการ ยากำจัดวัชพืชใช้ในการจัดการพื้นที่รกร้างหรือควบคุมวัชพืชในการเกษตร ยากำจัดวัชพืชมีการใช้อย่างกว้างขวางทั่วโลก รวมถึงประเทศไทย ยาฆ่าหญ้ามีทั้งชนิดเลือกทำลายและไม่เลือกทำลายการกำจัดหรือการควบคุม โดย นางสาวอำไพ ยงบุญเกิด, สารานุกรมไทยสำหรับเยาวชนฯ เล่มที่ 3 ชนิดเลือกทำลายมีฤทธิฆ่าพืชเฉพาะชนิด เช่น 2,4-D ซึ่งมีฤทธิ์ฆ่าทำลายเฉพาะพืชใบกว้าง โดยอาศัยส่วนประกอบทางเคมีที่เป็นฮอร์โมนพืชสังเคราะห์ ซึ่งเมื่อถูกดูดซึมจะไปรบกวนเฉพาะกระบวนการเติบโตของพืชใบกว้าง ชนิดไม่เลือกทำลายมีฤทธิฆ่าพืชทุกชนิด เช่น ไกลโฟเสต และ พาราคว็อท

 คำจำกัดความ 

"สารเคมีกำจัดวัชพืช หมายถึง สารเคมีใดๆ ก็ตาม ที่นำมาใช้เพื่อฆ่าทำลลายหรือยับยั้งการเจริญเติบโตของวัชพืช ไม่ว่าจะเป็นในขณะที่วัชพืชงอกขึ้นมาแล้วหรือยังเป็นเมล็ดอยู่ ตลอดจนชิ้นส่วนต่างๆของวัชพืชทีขยายพันธุ์ได้ที่อยู่ในดินหรืออยู่บนดิน"สารกำจัดวัชพืช: หลักการและกลไกการทำลาย, ทศพล พรพรหม, สำนักพิมพ์ มหาวิทยาลัยเกษตรศาสตร์, พ.ศ. 2545 ISBN 975-537-200-5

 การจำแนกประเภทของสารกำจัดวัชพืช 

ประเภทของสารกำจัดวัชพืชสามารถจัดแบ่งได้ตามหลายวิธีเช่น แบ่งตามการใช้งาน (เช่น ดูดซึมทางดิน หรือ ทางใบ) แบ่งตามลักษณะการเลือกทำลาย (เลือกทำลาย หรือ ไม่เลือกทำลาย) แบ่งตามลักษณะการได้รับพิษ (ประเภทสัมผัส หรือ ดูดซึม) แบ่งตามช่วงเวลาการใช้ (เช่น ประเภทก่อนปลูก, ประเภทก่อนงอก, ประเภทหลังงอก) หรือ อื่นๆ

thumb|250px|วัชพืชที่ถูกยาฆ่าหญ้า

 สารกำจัดวัชพืชที่สำคัญในการเกษตรของประเทศไทย 
 พาราคว็อท (Paraquat) เป็นยากำจัดวัชพืชที่มีการใช้มากที่สุดในประเทศไทยhttp://www.chemtrack.org/News-Detail.asp?TID=1&ID=52 ทำงานโดยหยุดยั้งการเติบโตของเซลวัชพืช และทำให้เนื้อเยื่อของเซลนั้นแห้งตายลง
 ไกลโฟเสต (Glyphosate) เป็นยากำจัดวัชพืชโดยวิธีฉีดพ่นและดูดซึมทางใบ, วิธีฉีดเข้าลำต้น หรือหยอดที่ยอด
 2,4-ดี (2,4-D) เป็นฮอร์โมนพืช (ออกซิน) สังเคราะห์ โดยถ้าใช้ในความเข้มข้นต่ำจะกระตุ้นการเจริญเติบโต ถ้าใช้ในความเข้มข้นสูงจะเป็นสารกำจัดวัชพืชใบกว้าง เพราะมีฤทธิ์ของความเป็นออกซินสูงมาก โดยวัชพืชใบกว้างซึ่งเป็นพืชใบเลี้ยงคู่จะไวต่อการตอบสนองต่อ 2,4-ดี มากกว่าพืชใบแคบซึ่งเป็นพืชใบเลี้ยงเดี่ยว
 บิวตาคลอร์ (Butachlor) เป็นยากำจัดวัชพืชที่ใช้ป้องกันวัชพืชก่อนที่วัชพืชจะงอก เพื่อป้องกันวัชพืช เช่น หญ้าข้าวนก หญ้านกสีชมพู หญ้าดอกขาว กกขนาก หนวดปลาดุก กกทราย และ ขาเขียด
 โพรพานิล (Propanil) เป็นยากำจัดวัชพืชที่ใช้กำจัดวัชพืชพวกใบแคบ เช่น หญ้าข้าวนก หญ้านกสีชมพู หญ้าดอกขาว
 ฟีโนซาพรอพ-พี-เอ็ทธิล (Fenoxaprop-p-ethyl) เป็นยากำจัดวัชพืชที่ใช้กำจัดวัชพืชประเภทหญ้า เช่น หญ้าดอกขาว หญ้าข้าวนก หญ้านกสีชมพู หญ้าแดง
 เพนดิเมทธอลิน (Pendimethalin) เป็นยากำจัดวัชพืชที่ใช้กำจัดวัชพืช เช่น หญ้าข้าวนก หญ้าดอกขาว หญ้าแดง กกขนาก กกทราย หนวดปลาดุก ขาเขียด ผักปอดนา
 ไพราโซซัลฟูรอน-เอทิล (Pyrazosulfuron-ethyl) เป็นยากำจัดวัชพืชที่ใช้กำจัดวัชพืช เช่น กกขนาก หนวดปลาดุก ขาเขียด ผักปอดนา ผักแว่น
# ปลากริมอีสาน
ปลากริมอีสาน  เป็นปลากริมชนิดหนึ่ง มีชื่อวิทยาศาสตร์ว่า Trichopsis schalleri ในวงศ์ Osphronemidae

มีรูปร่างและสีสันคล้ายกับปลากริมมุก (T.  pumilus) ซึ่งอยู่ในสกุลเดียวกัน แต่ทว่ามีครีบหลังและครีบอกยาวกว่า 

ปลากริมอีสานนั้นมีแหล่งกระจายพันธุ์อยู่เฉพาะลุ่มน้ำโขงทางภาคอีสานของไทยเท่านั้น ถือเป็นปลาเฉพาะถิ่นอีกชนิดหนึ่ง แรกเริ่มเคยเชื่อว่าเป็นความหลากหลายทางสีสันของปลากริมควาย (T.  vitatus) ซึ่งเป็นปลากริมชนิดที่พบชุกชุมมากที่สุด เนื่องจากเป็นชนิดที่คล้ายคลึงกันและพบในแหล่งเดียวกัน แต่เมื่อได้ศึกษาไปแล้วพบว่าทั้ง 2 ชนิด นี้ไม่ได้มีการผสมข้ามสายพันธุ์กัน จึงถือว่าเป็นชนิดใหม่วันนี้ที่ดีขึ้น...ของ กุดทิง และบึงโขงหลง 

มีความยาวลำตัวประมาณ 6 เซนติเมตร นิยมเลี้ยงเป็นปลาสวยงาม
# ปลาปักเป้าทองแม่น้ำโขง
ปลาปักเป้าทองแม่น้ำโขง  เป็นปลาปักเป้าชนิด  ในวงศ์ปลาปักเป้าฟันสี่ซี่ (Tetraodontidae)

มีรูปร่างเหมือนปลาปักเป้าชนิดอื่นในวงศ์นี้ทั่วไป แต่ทว่ามีรูปร่างที่เพรียวยาวกว่าและมีสีของลำตัวออกไปทางเหลือบเขียวมากกว่า หลังมีสีเทาเงิน ท้องสีขาวและมีหนามเล็ก ๆ ฝังอยู่ใต้ผิว  ขนาดเมื่อโตเต็มที่ประมาณ 10 เซนติเมตร  พบอาศัยอยู่ในลุ่มน้ำโขงของภาคอีสานและภาคใต้ฝั่งตะวันออกของไทย มีนิสัยดุร้ายชอบกัดกินเกล็ดปลาตัวอื่นที่ติดแหของชาวประมง

นับเป็นปลาปักเป้าในสกุลนี้ 1 ใน 2 ชนิด ที่พบได้ในประเทศไทยนิตยสารอควาเรี่ยมบิส Vol.1 issue 4 ฉบับเดือนตุลาคม 2010 คอลัมน์ เปิดกรุ...ปักเป้าน้ำจืด
# ปลาปักเป้าทอง (สกุล)
ปลาปักเป้าทอง  เป็นสกุลของปลาปักเป้า ในวงศ์ปลาปักเป้าฟันสี่ซี่ (Tetraodontidae) ใช้ชื่อสกุลว่า Auriglobus (/ออ-ริ-โกล-บัส/)

มีรูปร่างคือ ลำตัวแบนข้างและตาโตมากกว่าสกุล Tetraodon มาก พื้นลำตัวเป็นสีเหลืองทองเหลือบเขียวแวววาว โดยที่ไม่มีลวดลายใด ๆ ทั้งสิ้น ใต้ท้องสีขาว  ครีบหลังและครีบก้นใหญ่ ครีบหางปลายตัดตรง ทำให้ว่ายน้ำได้รวดเร็วกว่า อีกทั้งยังพองลมได้ใหญ่กว่าด้วย มักหากินในระดับผิวน้ำจนถึงกลางน้ำ พบอาศัยอยู่บริเวณปากแม่น้ำ

เป็นสกุลปลาที่มีขนาดเล็ก ใหญ่ที่สุดประมาณ 20 เซนติเมตร เล็กที่สุดเพียง 7 เซนติเมตร เท่านั้นนิตยสารอควาเรี่ยมบิส Vol.1 issue 4 ฉบับเดือนตุลาคม 2010 คอลัมน์ เปิดกรุ...ปักเป้าน้ำจืด

เดิมเคยถูกจัดให้อยู่ในสกุล Chonerhinos แต่พบมีความแตกต่างจากหลักสัณฐานวิทยา จึงได้ย้ายมาอยู่ในสกุลปัจจุบันตั้งแต่ปี ค.ศ. 1999 จึงทำให้สกุล Chonerhinos มีเพียงชนิดเดียว คือ C. naritus<ref>Kottelat, M., (1999). [http://www.aseanbiodiversity.info/Abstract/51003666.pdf Nomenclature of the genera Barbodes, Cyclocheilichthys, Rasbora and Chonerhinos (Teleostei: Cyprinidae and Tetraodontidae), with comments on the definition of the first reviser.] The Raffles Bulletin of Zoology 47(2) 591-600.</ref>

พบอาศัยอยู่ในน้ำกร่อยและน้ำจืดในภูมิภาคเอเชียตะวันออกเฉียงใต้ มีทั้งหมด 5 ชนิด คือA. amabilis (Roberts, 1982)A. modestus (Bleeker, 1850) A. nefastus (Roberts, 1982) A. remotus (Roberts, 1982)A. silus'' (Roberts, 1982)
# เดโชดำดิน
เดโชดำดิน เป็นตำนานของกัมพูชาที่มีพื้นฐานมาจากตำนานเรื่องพระร่วงของไทย เนื้อหาของเรื่องเดโชดำดินส่วนใหญ่ใกล้เคียงกับเรื่องพระร่วง ต่างกันแต่ว่าตอนท้ายเรื่อง พระร่วงยกทัพไปตีเมืองเขมร 2 ครั้งแต่สู้พระเจ้าปทุมสุริยวงศ์ไม่ได้ พระเจ้าปทุมสุริยวงศ์เห็นว่าพระร่วงมีเชื้อสายนาคเช่นเดียวกับพระองค์จึงไม่ฆ่าแต่แบ่งแผ่นดินให้ปกครองกึ่งหนึ่ง 

ตำนานเรื่องพระร่วงปรากฏเป็นลายลักษณ์อักษรในภาษาไทยครั้งแรกในพงศาวดารเหนือ ฉบับพระวิเชียรปรีชา (น้อย) ซึ่งเรียกขุนนางขอมที่ดำดินมาว่าขอมดำดิน ยังไม่เรียกว่าพญาเดโช หลักฐานฝ่ายไทยที่ระบุชื่อพญาเดโชครั้งแรกคือบทกลอนประกอบการขับร้องเรื่องขอมดำดิน ซึ่งทรงนิพนธ์โดยสมเด็จฯเจ้าฟ้ากรมพระยานริศรานุวัดติวงศ์ แต่ไม่ทราบว่าได้ข้อมูลมาจากที่ใด ส่วนเดโชดำดินปรากฏเป็นลายลักษณ์อักษรในภาษาเขมรครั้งแรกในพงศาวดารเขมรฉบับวัดโกกกาก ที่เรียบเรียงในสมัยสมเด็จพระนโรดม

ใน พ.ศ. 2541 เรื่องเดโชดำดินถูกสร้างเป็นภาพยนตร์โดยเจีย ซุน ชาวกัมพูชาที่อยู่ในสหรัฐเป็นผู้ให้ทุนสร้าง 100,000 ดอลลาร์สหรัฐ สักดิ์ สีถนเป็นผู้เขียนบทภาพยนตร์ เนื้อหาส่วนใหญ่ดำเนินตามเรื่องเดโชดำดินในพงศาวดารเขมร แต่จะเพิ่มเติมเนื้อหาในส่วนที่เป็นบทบาทของพญาเดโชมากขึ้นเพื่อให้สนุกสนาน ศานติ ภักดีคำ. เดโชดำดิน: ตำนานไทยสู่ภาพยนตร์เขมร ใน เขมรถกสยาม. ศานติ ภักดีคำ บรรณาธิการ. กทม. มติชน. 2552. หน้า 72-93
 อ้างอิง
# ไคม์
ในปิศาจวิทยา ไคม์ หรือที่บางครั้งเรียกว่าคามิโอ  เป็นประมุขแห่งขุมนรก ผู้มีอสูรใต้บังคับบัญชา 30 กองและเป็นปิศาจตนที่ 53 ในบท อาร์สโกเอเทีย จากหนังสือกุญแจย่อยของโซโลมอน

เมื่อปรากฏกายนั้น ไคม์จะเป็นนกสีดำขนาดใหญ่ แต่จะแปลงร่างเป็นมนุษย์ถือดาบได้ บางครั้งไคม์จะปรากฏร่างเป็นมนุษย์ผู้แต่งกายหรูหราและมีปีกเหมือนนก ไคม์นั้นมีความสามารถในด้านโต้เถียงกับผู้อื่น และมีอำนาจที่ทำให้ผู้อัญเชิญสามารถเข้าใจความหมายของเสียงร้องของสัตว์ต่างๆและเสียงของน้ำได้ นอกจากนั้นยังสามารถตอบคำถามของสิ่งที่จะเกิดขึ้นในอนาคตได้อย่างแม่นยำ เมื่อตอบคำถามนั้น
# ปลาช่อนเชล
{{Taxobox
| name = 
| image = Channa_amphibeus_after_shaw_and_shebbeare_1938.jpg
| image_caption = ภาพวาดสีปลาช่อนเชล โดย "After Shaw and Shebbeare, 1938" จาก USGS Courtenay, Jr., Walter R. and James D. Williams. Chiana Amphibeus USGS Circular 1251: Snakeheads (Pisces, Chinnidae) - A Biological Synopsis and Risk Assessment. U.S. Department of the Interior, U.S. Geological Survey. 2004-04-01. Retrieved 2007-07-16. 
| regnum = Animalia
| phylum = Chordata
| classis = Actinopterygii
| ordo = Perciformes
| familia = Channidae
| genus = Channa
| species = C. amphibeus
| binomial = Channa amphibeus
| binomial_authority = (McClelland, 1845)
| synonyms = *Ophiocephalus amphibius McClelland, 1845
}}ปลาช่อนเชล หรือ ปลาช่อนบอร์นา หรือ ปลาช่อนแอมฟิเบียส'  เป็นปลาช่อนชนิดหนึ่ง  ในวงศ์ปลาช่อน (Channidae) เป็นปลาที่อาศัยอยู่เฉพาะในแม่น้ำเชล ซึ่งเป็นสาขาของแม่น้ำพรหมบุตร ใกล้กับเชิงเทือกเขาหิมาลัยในภูฏานและปากีสถาน ซึ่งจะอาศัยอยู่ในน้ำที่มีอุณหภูมิค่อนข้างอุ่น ประมาณ 22-28 องศาเซลเซียส

โดยคำว่า amphibeus ที่ใช้เป็นชื่อวิทยาศาสตร์สันนิษฐานว่า มาจากพฤติกรรมการขึ้นเหนือน้ำและจับแมลงกินตามพื้นดินคล้ายสัตว์ครึ่งบกครึ่งน้ำ

นับเป็นปลาช่อนขนาดกลางที่มีความสวยงามอีกชนิดหนึ่ง เช่นเดียวกับ C. barca และ C. aurantimaculata'' ที่อยู่ในสกุลเดียวกัน มีสีสันที่ใกล้เคียงกัน แต่ว่ามีจำนวนก้านครีบหลัง 50 ก้าน ก้านครีบก้น 35 ครีบ มีเกล็ดข้างลำตัวมากถึง 81 เกล็ด นับว่ามากกว่าชนิดอื่น ๆ  ขนาดโตเต็มที่มีความยาวประมาณ 25 เซนติเมตร ซึ่งนับว่าเล็กกว่า 2 ชนิดข้างต้นหน้า 50 นิตยสาร Aquarium Biz ฉบับที่ 5 ปีที่ 1 โดย ชัยวุฒิ กรุดพันธ์ ISSN 19069243

เป็นปลาช่อนที่หาได้ยากมากที่สุดชนิดหนึ่งของโลก โดยมีการระบุทางวิทยาศาสตร์ครั้งแรกจาก จอห์น แมคคลีแลนด์ แพทย์ชาวอังกฤษ ด้วยการวาดภาพ และมีการเปลี่ยนสถานะหลายครั้ง จนกระทั่งในปี ค.ศ. 1938 ได้มีการเก็บตัวอย่างปลาตัวจริงได้จากบริเวณใกล้เคียงแม่น้ำเชลหลายตัวอย่าง และในปี ค.ศ. 1991 ได้มีการศึกษาและกำหนดให้ปลาช่อนเชลยืนยันถึงการมีอยู่จริงอีกครั้ง และมีชื่อวิทยาศาสตร์อย่างแน่ชัด จนกระทั่งปี ค.ศ. 2000 ผู้ช่วยศาสตราจารย์ ดร.ปรัชญา มุสิกสินธร นักมีนวิทยาชาวไทยแห่งคณะประมง มหาวิทยาลัยเกษตรศาสตร์ ได้ลงพื้นที่ในประเทศอินเดียและใกล้เคียงศึกษาเรื่องปลาช่อนโดยเฉพาะ ได้เลือกตัวอย่างดองที่สมบูรณ์ตัวหนึ่งจากตัวอย่างที่เก็บได้ในครั้งนั้นมาหนึ่งตัวอย่างเพื่อกำหนดเป็นต้นแบบทดแทนต้นแบบเดิมซึ่งเป็นเพียงภาพวาดเท่านั้นหน้า 110, CHANNA CRAZY คนคลั่งช่อน, "Wild Ambition" โดย ชวิน ตันพิทยคุปต์ และชัยพัทธ์ งามบุษบงโสภิน. นิตยสาร Aquarium Biz ปีที่ 4 ฉบับที่ 42: ธันวาคม 2013

ดูเพิ่ม
ปลาช่อนบาร์กา
ปลาช่อนออแรนติ
# เอกพงศ์ จงเกษกรณ์
เอกพงศ์ จงเกษกรณ์ (เกิด 31 มกราคม พ.ศ. 2526) ชื่อเล่น เฟิสท์ เป็นนักแสดงและวิศวกรชาวไทย สังกัดสถานีวิทยุโทรทัศน์ไทยทีวีสีช่อง 3

 ประวัติ 
เอกพงศ์ จงเกษกรณ์  เกิดเมื่อวันที่ 31 มกราคม พ.ศ. 2526 ที่ จังหวัดอุทัยธานี โดยบิดามีอาชีพเป็น ศึกษานิเทศก์ ส่วนมารดารับราชการเป็นครู ผมเชื่อว่าความลำบาก ทำให้เรา “เติบโต” เฟิสท์ - เอกพงศ์ จงเกษกรณ์สำเร็จการศึกษาสำเร็จการศึกษาระดับมัธยมศึกษา จาก โรงเรียนนครสวรรค์ ระดับปริญญาตรี จาก คณะวิศวกรรมศาสตร์ มหาวิทยาลัยเชียงใหม่ (สาขาวิศวกรรมเครื่องกล) ระดับปริญญาโท จาก คณะวิศวกรรมศาสตร์ จุฬาลงกรณ์มหาวิทยาลัย (สาขาวิศวกรรมอุตสาหการ) ปีการศึกษา 2553 ด้วยเกรดเฉลี่ยสะสม 3.81 เอกพงศ์ จงเกษกรณ์ ไทยรัฐ

ปัจจุบันเอกพงศ์สมรสกับ กานต์สินีต์ สุกใส  ซึ่งเป็นแฟนสาวนอกวงการบันเทิง และภรรยาได้ให้กำเนิดบุตรชายชื่อน้องภาม เมื่อวันที่ 19 ตุลาคม พ.ศ. 2561 'เฟิร์ส' ดาราหนุ่มช่อง 3 วิวาห์เงียบสาวนอกวงการ

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 พ.ศ.  เรื่อง  บทบาท 2553  หวานใจกับนายจอมหยิ่ง  อัศวิน อัครศิริ 2554 พิมมาลา  อนุศร (นู) รอยมาร  ร.ต.อ. อาทิตย์ สุริโย (ซันนี่) ดวงตาในดวงใจ  ศาสตร์ วรรณวิจักษ์ 2555 ตะวันยอดรัก  หมวดภาคิน บ้านนอกเข้ากรุง  หม่อมหลวงเชยพิมาน (แจ็ค) รากบุญ  หมวดนวัช 2556  รักข้ามเส้น  ชาคริต 2557  นางร้ายซัมเมอร์  ต้นน้ำ กุหลาบซ่อนกลิ่น  สูรย์  รากบุญ 2 รอยรักแรงมาร  ผู้กองนวัช 2558  สะใภ้สายลับ  ปารวี อิทธินันต์ 2559 มือปราบสายเดี่ยว  ภูวัช 2560  เมียหลวง  เจนจบ ล้ำวณิชย์ ฝันรักฝันสลาย  ชาง อี้เฉิน 2561  หนึ่งด้าวฟ้าเดียว  พระเจ้ามังระ ดั่งพรหมลิขิตรัก  พีระ เฟื่องฟุ้ง ชาติเสือพันธุ์มังกร  พันเอกชาญยุทธ 2562  ตุ๊กตาผี  ธาดา (รับเชิญ) ดาวหลงฟ้า  สุธี 2563  ผมอาถรรพ์  ปกรณ์ 2565  ปมเสน่หา  ดร.ศักดิ์สันต์ อ้อมฟ้าโอบดิน  พสุธ (รับเชิญ) 2566 แค้น  พอล (รับเชิญ) 2567  เว้าวอนรัก  ม.ร.ว.ปรเมษฐิวัติ์ (คุณชายปอ) (รับเชิญ) ลมเล่นไฟ  รับเชิญ ดวงใจเทวพรหม ตอน ขวัญฤทัย  พันเอกภาคภูมิ ธนะศักดิ์ (ภูมิ) (รับเชิญ)  น้ำผึ้งขม  ปิ่นอนงค์  ธีระ โทษฐานที่รักเธอ  พญา

 มิวสิกวิดีโอ 
 ยิ่งกว่าคำนิยาม - Status Single

 พิธีกร 
 รายการ 3 for you
# แอนคาเฟ
แอนคาเฟ  เป็นวงร็อควิชวลเค สมาชิกทั้งหมดห้าคน ก่อตั้งในปี พ.ศ. 2546 โดย "โบ" อดีตสมาชิกหลัก พวกเขามักจะเรียกแฟนเพลงของเขาว่า "คาเฟกโกะ" และมักจะทักทายแฟนๆด้วยคำว่า" แนปปี " ซึ่งมีที่มาจากอิโมติคอน "o(≧∀≦)o"อีกด้วย

ประวัติ

แอนคาเฟเป็นวงดนตรีญี่ปุ่นที่มีลักษณะเป็น"แดนท์ร็อค" ซึ่งเป็นวงดนตรีวิชวลเคชนิดหนึ่งที่ไม่มีประเภทที่แน่นอน ก่อตั้งในเดือนพฤษภาคม 2546 และปีต่อมาก็ได้ออกซิงเกิลแรกกับค่ายเพลงอินดี้ LOOP ASH ซึ่งซิงเกิลแรกนี้มีชื่อว่า 「キャンデーホリック」("Kyandehorikku") ซึ่งเปิดตัวโดยการติดอันดับของโอริกอนชาร์ตอีกด้วย

ต่อมาในเดือนมิถุนายนพ.ศ.2548ได้ย้ายสังกัดไปขึ้นอยู่กับค่ายRedCafeวันที่30เมษายนพ.ศ.2550 ได้เกิดเรื่องที่ทำให้แฟนๆหลายคนรวมทั้งเพื่อนร่วมวงช็อกกับการถอนตัวของโบ (อดีตมือกีต้าร์)ซึ่งไลฟ์ในวันนั้นเองก็เป็นไลฟ์สุดท้ายของโบด้วย แต่วันที่18พฤษภาคมในปีเดียวกัน ได้มีการประกาศให้ทาคุยะและยูกิเข้ามารับหน้าที่เป็นสมาชิกใหม่ ทำให้วงยังคงเดินหน้าต่อไปและ「AN CAFE 2nd generation」จึงได้เริ่มขึ้น

วันที่22สิงหาคมพ.ศ.2550ได้วางซิงเกิลอันดับที่ 12『覚醒ヒロイズム～THE HERO WITHOUT A "NAME"～』(กักคุเซฮีโร่รึซึ่ม เดอะฮีโร่วิดเอาท์อะเนม) เปิดตัวและติดอันดับทอป20ของโอริกอนชาร์ตได้สำเร็จ

ต่อมา ในเดือนมกราคมพ.ศ.2553 การแสดงสด ณ บุโดกันโดมได้ถูกหยุดไปชั่วคราว

ความเคลื่อนไหวในต่างประเทศ
ความสำเร็จของแอนคาเฟยังไม่หยุดเพียงแค่ในประเทศญี่ปุ่นเท่านั้น  ทั้งในยุโรป เอเชีย อเมริกาใต้และอเมริกาเหนือ เป็นต้น และยังครอบคลุมถึงประเทศใกล้เคียงด้วย

สมาชิก
 มิคุ  – เสียงร้อง (2003–2019)
 คานน  – เบส, เสียงร้องสนับสนุน (2003–2018)
 เทรูกิ  – กลอง (2003–2018)
 โบ  – กีตาร์, เสียงร้องสนับสนุน (2003–2007)
 ทาคูยะ  – กีร์ตา, เสียงร้องสนับสนุน (2007–2018)
 ยูกิ  – คีย์บอร์ด, ซินธิไซเซอร์ (2007–2018)

 แหล่งข้อมูลอื่น 
 เว็บไซต์ทางการ
# มอละมไยน์
มอละมไยน์, 1 กันยายน 2565. เมาะลำไย, เมาะลำเลิง,สำนักงานราชบัณฑิตยสภา. หลักเกณฑ์การทับศัพท์ภาษาพม่า (เมียนมา) ฉบับราชบัณฑิตยสภา. กรุงเทพฯ : สำนักงานราชบัณฑิตยสภา, 2561. หน้า 24. มะละแหม่ง หรือ มอละมไยง์ (, ; ,  โหมดแหมะเหลิ่ม; "ตาพ่อเสีย")องค์ บรรจุน (9 กรกฎาคม 2561). "จากปรากฏการณ์คืนชื่อหมู่บ้านมลายูชายแดนใต้ ถึงขบวนการเรียกร้องชื่อสะพานสร้างใหม่ในรัฐมอญ". ศิลปวัฒนธรรม. (39:9), หน้า 38–39. เป็นเมืองหลักของรัฐมอญและเป็นเมืองใหญ่เป็นอันดับที่สี่ของประเทศพม่า ตกอยู่ภายใต้การปกครองอังกฤษในช่วงการล่าอาณานิคม และมีสถานะเป็นศูนย์กลางการปกครองอาณานิคมอังกฤษในพม่าระหว่าง ค.ศ. 1826-1852ชัยวัฒน์ ปะสุนะ. (2565). มะละแหม่ง: เมืองท่าการค้าและศูนย์กลางการปกครองอาณานิคมของอังกฤษในพม่า ระหว่าง ค.ศ. 1826-1852. วารสารวิชาการโรงเรียนนายเรือด้านสังคมศาสตร์ มนุษยศาสตร์ และศึกษาศาสตร์. 9(1), 39-54
# แอร์ฮ่องกง
แอร์ฮ่องกง  เป็นสายการบินขนส่งสินค้าสัญชาติฮ่องกง เป็นบริษัทลูกของคาเธ่ย์แปซิฟิค มีฐานบินหลักที่ท่าอากาศยานนานาชาติฮ่องกง ให้บริการขนส่งสินค้า 12 จุดหมายปลายทาง ใน 9 ประเทศ เช่น จีน ญี่ปุ่น มาเลเซีย ไต้หวัน สิงคโปร์ เกาหลีใต้ และไทย สำนักงานใหญ่ตั้งอยู่บนชั้น 4 ของอาคารสำนักงานคาเธ่ย์แปซิฟิคด้านทิศใต้"Directory: World Airlines." Flight International. 16–22 มีนาคม 2004. 65.

แอร์ฮ่องกงก่อตั้งขึ้นในปี ค.ศ. 1986 โดยนักธุรกิจชาวฮ่องกง ให้บริการเที่ยวบินเหมาลำ โดยใช้เครื่องบิน โบอิง 707-320ซี ต่อมาในเดือน มิถุนายน ปี ค.ศ. 1994 สายการบินคาเธ่ย์แปซิกฟิก ได้เข้ามาถือหุ้น 75 % และถือหุ้นที่เหลืออีก 25 % ในปี ค.ศ. 2002 ต่อมาในปีเดียวกันได้ร่วมร่วมทุนกับดีเอชแอล โดยดีเอชแอลถือหุ้น 40 % ส่วนคาเธ่ย์แปซิกฟิค ถือหุ้น 60%

 จุดหมายปลายทาง 
แอร์ฮ่องกงให้บริการเที่ยวบินขนส่งสินค้าสู่จุดหมายปลายทางดังนี้ (ข้อมูล ณ วันที่ 28 กรกฎาคม 2009)

 สาธารณรัฐประชาชนจีน
 ปักกิ่ง – ท่าอากาศยานนานาชาติปักกิ่ง
 เซี่ยงไฮ้ – ท่าอากาศยานนานาชาติซ่างไห่ผู่ตง
 ฮ่องกง
 ท่าอากาศยานนานาชาติฮ่องกง ฐานบินหลัก
 ญี่ปุ่น
 นะโงะยะ – ท่าอากาศยานนานาชาตินาโงยา
 โอะซะกะ – ท่าอากาศยานนานาชาติคันไซ
 โตเกียว – ท่าอากาศยานนานาชาตินาริตะ
 มาเลเซีย
 ปีนัง – ท่าอากาศยานนานาชาติปีนัง
 ฟิลิปปินส์
 มะนิลา – ท่าอากาศยานนานาชาตินินอยอควิโน
 สิงคโปร์
 ท่าอากาศยานจางีสิงคโปร์
 เกาหลีใต้
 โซล – ท่าอากาศยานนานาชาติอินชอน
 ไต้หวัน, สาธารณรัฐจีน
 ไทเป – ท่าอากาศยานนานาชาติไต้หวันเถาหยวน
 '''ประเทศไทย
 กรุงเทพฯ – ท่าอากาศยานสุวรรณภูมิ
# ออกขุนชำนาญใจจง
ออกขุนชำนาญใจจง เป็นนักการทูตสยามที่เดินทางเยือนประเทศฝรั่งเศสและโรมในฐานะคณะทูตในปี ค.ศ. 1688 เขาสืบทอดตำแหน่งคณะทูตจากเจ้าพระยาโกษาธิบดี (ปาน) ในปี ค.ศ. 1686

 โปรตุเกส (1684) 
ออกขุนชำนาญใจจงเป็นสมาชิกของคณะทูตชุดแรกที่ถูกส่งไปยังโปรตุเกส โดยออกเดินทางจากสยามในเดือนมีนาคม ค.ศ. 1684Smithies, p.3 คณะทูตสยามได้เดินทางไปพร้อมกับคณะทูตโปรตุเกสที่กำลังเดินทางกลับจากอาณาจักรอยุธยา ซึ่งได้ถูกส่งมายังอยุธยาโดยสมเด็จพระเจ้าเปโดรที่ 2 แห่งโปรตุเกสSmithies, p.55 คณะทูตสยามยังได้นำของขวัญเตรียมถวายแด่พระมหากษัตริย์ฝรั่งเศส พระเจ้าหลุยส์ที่ 14 และกำลังกำหนดให้มีเอกอัครราชทูตสามคนเดินทางไปเข้าเฝ้าSmithies, p.32

การเดินทางขาไปบนเรือของสยาม บัญชาการโดยกัปตันเรือชาวโปรตุเกสSmithies, p.13 ในรัฐกัว หลังจากรอคอยมานานกว่าหนึ่งปี คณะทูตได้เดินทางต่อด้วยเรือโปรตุเกส แต่กลับประสบอุบัติเหตุแตกกลางทะเลนอกแหลมอะกัลลัสเมื่อวันที่ 27 เมษายน ค.ศ. 1686 หลังจากการผจญภัยหลายครั้ง ออกขุนชำนาญใจจงและชาวสยามที่เหลือรอดชีวิตสามารถเดินเท้าผ่านภูมิประเทศต่างๆในแอฟริกาจนไปถึงอาณานิคมดัตช์ที่แหลมกูดโฮปได้ในที่สุด ในเวลาหลายเดือนต่อมา คณะทูตได้เดินทางกลับไปทางตะวันออกโดยเรือของฮอลันดาผ่านปัตตาเวีย ก่อนจะถึงสยามในเดือนกันยายน ค.ศ. 1687Smithies, p.4

ในระหว่างการเดินทาง ออกขุนชำนาญใจจงได้เรียนภาษาโปรตุเกส อันเป็นการเตรียมการสำหรับการเจรจากับประเทศตะวันตกในภายภาคหน้า ออกขุนชำนาญใจจงได้ประจำอยู่ที่บางกอกในเดือนตุลาคมระหว่างการต้อนรับคณะทูตฝรั่งเศสในปี ค.ศ. 1687 อันประกอบด้วยเรือรบ 5 ลำ นำโดยซีมง เดอ ลา ลูแบร์ และโกลด เซเบอแร ดูว์ บูแล ผู้อำนวยการบริษัทอินเดียตะวันออกของฝรั่งเศส

 ฝรั่งเศสและโรม (1688) 
ออกขุนชำนาญใจจงยังได้เป็นสมาชิกคณะผู้แทนอันประกอบด้วยข้าราชการสามคนที่ถูกส่งไปเข้าเฝ้าพระเจ้าหลุยส์ที่ 14 ในฝรั่งเศส และสมเด็จพระสันตะปาปาอินโนเซนต์ที่ 11 ในโรม ตรงกับรัชสมัยของสมเด็จพระนารายณ์มหาราชในปี ค.ศ. 1688 ทูตอีกสองคนในคณะประกอบด้วยออกขุนวิเศษภูบาลและออกหมื่นพิพิธราชา อีกสามวันต่อมา ครูสอนคำสอนจากตังเกี๋ยอีกสามคนได้เดินทางมาด้วย และนักเรียนชาวสยามห้าคนถูกส่งตัวไปศึกษายังวิทยาลัยหลุยส์ เลอ กรองด์ ในปารีสSmithies, p.5

คณะทูตสยาม และหลวงพ่อกีย์ ตาชารด์ ได้เข้าเฝ้าสมเด็จพระสันตะปาปาอินโนเซนต์ที่ 11 เมื่อวันที่ 23 ธันวาคม ค.ศ. 1688 หลังจากการเดินทางเยือนปารีสครั้งแรกไม่สามารถเข้าเฝ้าพระเจ้าหลุยส์ที่ 14 ได้ จึงเดินทางต่อไปยังโรม หลังจากเข้าพบเป็นครั้งแรก คณะทูตได้เข้าเฝ้าพระสันตะปาปาอีกครั้งหนึ่งเมื่อวันที่ 5 มกราคม ค.ศ. 1689Smithies, p.7 ภาพจิตรกรรมคณะทูตสยามได้วาดขึ้นโดยจิตรกรที่มีชื่อเสียง คาร์โล มารัตตา

ในเดือนกุมภาพันธ์ ค.ศ. 1689 คณะทูตสยามได้รับโอกาสเข้าเฝ้าพระเจ้าหลุยส์ที่ 14 และได้มีการให้สัตยาบันสนธิสัญญาพาณิชย์เซเบเรต์ที่ได้บรรลุในปี ค.ศ. 1687 

หลังการสวรรคตของพระนารายณ์มหาราช พระเพทราชาได้ขึ้นครองราชสมบัติและความสัมพันธ์ระหว่างสยามกับฝรั่งเศสได้เปลี่ยนแปลงไป ทำให้คณะทูตของออกขุนชำนาญติดค้างอยู่ในประเทศฝรั่งเศสรวมทั้งประสบปัญหาในการเดินทางกลับ
ในปี ค.ศ. 1690 คณะทูตได้เดินทางกลับถึงสยามโดยกองเรือรบหกลำ อับราฮัม ดูเกส-กุยตอน  แต่เนื่องจากลมฟ้าอากาศที่ไม่เป็นใจทำให้เหลือเรือรบเพียงลำเดียวที่แล่นถึงบาลัสซอรฺ ปากแม่น้ำคงคา ที่ซึ่งคณะทูตได้ลงจากเรือSmithies, p.9 และเดินทางกลับอยุธยาทางบก
# กีฬากาบัดดี้ในเอเชียนเกมส์ 2010
กาบัดดี้ในเอเชียนเกมส์ 2010 ได้มีการจัดขึ้นใน Nansha Gymnasium เมืองกว่างโจว ประเทศจีน ตั้งแต่วันที่ 22 ถึง 26 พฤศจิกายน พ.ศ. 2553

 สรุปเหรีญรางวัล 
 1   2  0  0  2 2   0  1  1  2 3   0  1  0  1 4   0  0  1  1 5   0  0  1  1 6   0  0  1  1 รวม  2  2  4  8

 ผู้ได้รับเหรียญรางวัล 
ชาย  หญิง  

 ผลการแข่งขัน 
 ชาย 
 รอบแรก 
 กลุ่มเอ 
ทีมPldWDLPFPAPDPts India 1  1  0  0  40  24  +16  2 Iran 2  1  0  1  79  60  +19  2 South Korea 1  0  0  1  20  55  –35  0

22 พฤศจิกายน
Iran 
| 55''' – 20 South Korea

23 พฤศจิกายน
India 
| 40''' – 24 Iran

24 พฤศจิกายน
India  – South Korea

 กลุ่มบี 
ทีมPldWDLPFPAPDPts Pakistan 2  2  0  0  79  38  +41  4 Japan 2  1  0  1  26  41  –15  2 Bangladesh 2  1  0  1  61  53  +8  2 Malaysia 2  0  0  2  65  99  –34  0

22 พฤศจิกายน
Pakistan 
| 51 – 27
| align = left| Malaysia
|-
| align = right|Bangladesh 
| 13 – 15| align = left| Japan

23 พฤศจิกายน
Bangladesh 
| 48 – 38
| align = left| Malaysia
|-
| align = right|Pakistan  28 – 11 Japan

24 พฤศจิกายน
Pakistan  – BangladeshMalaysia  – Japan

 รอบตัดสิน 

 หญิง 
 รอบแรก 
 กลุ่มเอ 
ทีมPldWDLPFPAPDPts Thailand 3  3  0  0  130  86  +44  6 Iran 3  2  0  1  173  69  +104  4 Chinese Taipei 3  1  0  2  95  139  –44  2 Malaysia 3  0  0  3  62  166  –104  0

22 พฤศจิกายน
Thailand 
| 45 – 19
| align = left| Malaysia
|-
| align = right|Iran  62 – 18 Chinese Taipei

23 พฤศจิกายน
Malaysia  33 – 48 Chinese Taipei
|-
| align = right|Iran 
| 38 – 41| align = left| Thailand

24 พฤศจิกายน
Iran 
| 73 – 10
| align = left| Malaysia
|-
| align = right|Thailand  44 – 29 Chinese Taipei

 กลุ่มบี 
ทีมPldWDLPFPAPDPts India 2  2  0  0  34  20  +14  4 Bangladesh 3  2  0  1  48  53  –5  4 South Korea 2  1  0  1  19  28  –9  2 Nepal 3  0  0  3  0  0  0  0

22 พฤศจิกายน
India 
| 34 – 20
| align = left| Bangladesh
|-
| align = right|Nepal 
| Walkover
| align = left| South Korea

23 พฤศจิกายน
India 
| Walkover
| align = left| Nepal
|-
| align = right|South Korea 
| 19 – 28| align = left| Bangladesh

24 พฤศจิกายน
Nepal  Walkover''' BangladeshIndia  – South Korea

 รอบตัดสิน
# สงวน ตุลารักษ์
สงวน ตุลารักษ์ (18 มิถุนายน พ.ศ. 2445 — 15 พฤษภาคม พ.ศ. 2538) หรือ เตียวเลี่ยงซิม เป็นนักการเมืองไทยและสมาชิกผู้นำของเสรีไทย นายสงวนสืบเชื้อสายมาจากชาวจีน โดยมีเทือกเถาเหล่ากอเป็นชาวแต้จิ๋ว

นายสงวนเป็นผู้ติดตาม นายปรีดี พนมยงค์ มาเป็นเวลานาน และเข้าร่วมกับกลุ่มการปฏิวัติสยาม พ.ศ. 2475 หลังจากนั้น ได้เป็นสมาชิกสภาผู้แทนราษฎรและประธานสำนักงานโรงงานยาสูบในกระทรวงการคลัง

ในปี พ.ศ. 2486 นายสงวนได้เป็นผู้นำคณะผู้แทนที่ถูกส่งโดยผู้นำเสรีไทยเพื่อติดต่อกับฝ่ายสัมพันธมิตรที่ฉงชิ่ง ความพยายามของนายสงวนพิสูจน์แล้วว่ามีความสำคัญยิ่งในการรับเอาความช่วยเหลือของอังกฤษและสหรัฐอเมริกามาให้กับขบวนการเคลื่อนไหวใต้ดินดังกล่าว ซึ่งในไม่ช้า เสรีไทยก็มีอาวุธและยุทโธปกรณ์มากพอสำหรับปฏิบัติการกองโจรอย่างมีประสิทธิภาพ

ในปี พ.ศ. 2488 ได้รับแต่งตั้งเป็นรัฐมนตรี ในรัฐบาลนายทวี บุญยเกตุพระบรมราชโองการ ประกาศ ตั้งและแต่งตั้งรัฐมนตรี (จำนวน ๒๙ ราย) และในรัฐบาลของหม่อมราชวงศ์เสนีย์ ปราโมชพระบรมราชโองการ ประกาศ ตั้งและแต่งตั้งรัฐมนตรี (จำนวน ๒๒ ราย)

ในปี พ.ศ. 2489 ได้รับแต่งตั้งเป็นเอกอัครราชทูตประจำสาธารณรัฐจีน และปฏิเสธที่จะเดินทางกลับประเทศไทยหลังจากรัฐประหารในประเทศไทย พ.ศ. 2490 โดยประกาศว่ารัฐธรรมนูญฉบับใหม่นั้นไม่ชอบด้วยกฎหมาย นายสงวนใช้เวลาอีกสิบปีถัดมาอาศัยอยู่ในจีน จึงเดินทางกลับประเทศไทยในปี พ.ศ. 2500 และถูกสั่งจำคุกโดยรัฐบาลจอมพลสฤษดิ์ ธนะรัชต์ ก่อนจะได้รับการปล่อยตัวในปี พ.ศ. 2508

 เครื่องราชอิสริยาภรณ์ 

 ต่างประเทศ 

  :
 พ.ศ. 2490 – 80x80px เหรียญฟรีดอมราชกิจจานุเบกษา, แจ้งความสำนักนายกรัฐมนตรี เรื่อง ให้ประดับเครื่องอิสริยาภรณ์ต่างประเทศ, เล่ม 64 ตอนที่ 30 หน้า 1755, 8 กรกฏาคม 2490
# ไวรอลวิดีโอ
ไวรอลวิดีโอ  เป็นวิดีโอที่เป็นที่นิยมผ่านกระบวนการแบ่งปันทางอินเทอร์เน็ต โดยทั่วไปแล้วผ่านเว็บไซต์แบ่งปันวิดีโอหรืออีเมลUrban Dictionary Definition http://www.urbandictionary.com/define.php?term=viral%20video ไวรอลวิดีโออาจมีเนื้อหาที่ตลกและภาพทางโทรทัศน์ที่ตลก ตัวอย่างเช่นวิดีโอเพลง Lazy Sunday และ Dick in a Box ของวงเดอะโลนลีไอแลนด์ หรือวิดีโอสมัครเล่นอย่าง Star Wars KidStarwars kid reference 900 million views MSNBC TV http://www.msnbc.msn.com/id/15958470/ วิดีโอชุด  Numa NumaNuma Numa has “…clocked up more than a billion views…” according to The Guardian Newspaper: http://www.guardian.co.uk/technology/2010/sep/08/youtube-viral-promotion-trivial-pursuitGuardian news reference to Numa Numa popularity: http://www.guardian.co.uk/media/pda/2007/jun/08/guardianviralvideochart23, The Evolution of DanceObserver/Guardian newspaper mentions "Evolution of Dance" regarding how everyday people have become superstars (11 April 2010) http://www.guardian.co.uk/technology/2010/apr/11/youtube-web-video-stars, Chocolate RainFox News report about Numa Numa also mentions: ...fellow viral video star, 'Chocolate Rain Guy,' aka Tay Zonday (22 Sept 2010) : http://www.foxnews.com/entertainment/2010/09/21/catching-numa-numa-guy-gary-brolsma/ ในเว็บไซต์ ยูทูบ และงานผลิตเพื่อเว็บไซต์อย่าง I Got a Crush... on ObamaCrush on Obama mentioned by ABC news (13 June 2007) : http://abcnews.go.com/Politics/story?id=3275802&page=1 หรือแม้แต่ผู้ร่วมในเหตุการณ์ต่าง ๆ ก็อาจเป็นไวรอลวิดีโอได้เช่นDailyMail newspaper uses the term "gone viral" regarding a "viral internet sensation" with over 1,145,000 hits (11 oct 2010) : http://www.dailymail.co.uk/news/article-1319626/Dancing-rain-Video-young-street-dancers-viral-internet-sensation.html ตัวอย่างเช่นคลิปนักท่องเที่ยวที่ถ่ายการล่าของสัตว์ป่าในแอฟริกาอย่าง Battle at KrugerBBC News states "Almost 9.5m people have already watched the video, dubbed the Battle at Kruger, which was filmed by US tourist Dave Budzinski while he was on a guided safari." (9 Aug 2007) : http://news.bbc.co.uk/1/hi/world/africa/6938516.stm